#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

הריסת בית קייזלר בבנימין

דברי הסבר:

ביום 5/2/14 הרסו כוחות הביטחון בית גדול, מאובזר בכל טוב, ומאוכלס, בסמוך לישוב קידה שבבנימין.

הריסת הבית, שעמד על אדמות מדינה, סותרת את עמדת המדינה הרשמית ולפיה מבנים בלתי חוקיים על אדמות מדינה - יוסדרו ולא יוסרו.

ההריסה בוצעה בחיפזון רב, עוד בטרם הוצא כל הציוד של המשפחה מהבית, כך שחלקים גדולים מרכוש המשפחה נקברו תחת ההריסות. המשפחה נותרה כמעט בחוסר כל.

מתחקיר משרד הביטחון עולה, ששר הביטחון אישר את ההריסה על בסיס מידע לקוי וחסר, ואולם למרות זאת בחר שר הביטחון לתת גיבוי למובילי ההחלטה ולמבצעיה.

עוד עולה מהתחקיר, ומנתונים נוספים שנאספו, ראו בהריסת הבית סוג של "סגירת חשבון", זאת בעקבות עימות שהתרחש בסמוך לפני מספר חודשים.

לפיכך עולה הצורך לבצע בדיקה חיצונית של ארוע חמור זה, כדי לבחון הן את המניע להחלטה על ההריסה, הן את אופן הדיווח לשר הביטחון תוך הטעייתו, הן את ההתנהלות הדורסנית בעת ביצוע ההריסה, והן את מסקנותיו והחלטותיו של שר הביטחון בעקבות התחקיר.

אבקש לדון בנושא בועדה לביקורת המדינה, ואף לשקול לבקש ממבקר המדינה לבדוק את הנושא

בכבוד רב,

חברת הכנסת סטרוק אורית